text: Søgur úr Føroyum, Norra og Íslandi lýsa sambandið millum landslag og staðbundna matframleiðslu
text: #000000
text: Bóklingurin Unique stories from unique places in the North er í dag tøkur á netinum við 19 søgum úr Norra, Føroyum og Íslandi.
text: #000001
text: Bóklingurin og 9 filmsbrot eru fyrsti partur av NORA-verkætlanini GeoFoodEdu, har Magma Geopark (Norra), Katla Geopark (Ísland) og Jarðfeingi hava tosað við fólk um, hvussu tey nýta og liva av tí, sum land og sjógvur kunnu geva.
text: #000002
text: Sjey av søgunum úr bókini eru føroyskar. Dorthea Joensen greiðir frá seyðahaldi og ullframleiðslu á Signabøgarði, umframt um føroyska hestin og skeljahelluna á Signabø. Agnes Mols Mortensen, stjóri á Tara, greiðir frá taraframleiðslu í Fámjin, og Eva úr Dímun greiðir frá lívinum sum kongsbóndi á Stóru Dímun.
text: #000004
text: Søgurnar úr Íslandi og Norra lýsa hópin av evnum, sum t.d. hunangsframleiðslu, havhestaveiðu og velting undir Eyjafjallajøkli.
text: #000005
text: Eftir ætlan heldur verkætlanin fram í eitt ár afturat, har málið er at framleiða undirvísingartilfar og stuttfilmar til almenning og skúlar um sambandið millum landslag og staðbundna matframleiðslu.
text: #000006